Regspan wil nie Henri 'verneder' weens sy spraak | Netwerk24
Regspan wil nie Henri 'verneder' weens sy spraak
Deur Jana Breytenbach 30 Oktober 2017 11:30
Regter Siraj Desai het tyd nodig om te besluit of Henri van Breda se getuienis regstreeks uitgesaai mag word al dan nie.
Dit kom nadat adv. Pieter Botha, vir Van Breda, die hof Maandag versoek het om nie sy getuienis regstreeks te mag uitsaai nie.
Botha sê dit is sy instruksie dat Van Breda wil getuig, maar hy het 'n spraakgebrek wat manifesteer as hakkel en mompel as hy onder druk is.
Botha sê hy wil nie hê die publiek moet die verkeerde indruk van sy kliënt kry as hy dalk hakkel en mompel op kamera vir die wêreld om te sien nie.
Desai het die saak tot Dinsdag vir sy uitspraak verdaag.
In die openbare galery was daar meer mense as gewoonlik, onder andere Van Breda se oom André du Toit.